A BIZOTTSÁG 2006/27/EK IRÁNYELVE
(2006. március 3.)
a műszaki fejlődéshez történő hozzáigazítás érdekében a motorkerékpárok és segédmotoros kerékpárok fékberendezéséről szóló 93/14/EGK, a motorkerékpárok és segédmotoros kerékpárok előírt azonosítási jelzéseiről szóló 93/34/EGK, a motorkerékpárok és segédmotoros kerékpárok legnagyobb tervezési sebességéről, valamint a motor legnagyobb nyomatékáról és legnagyobb hasznos teljesítményéről szóló 95/1/EK, illetve a motorkerékpárok és segédmotoros kerékpárok egyes alkatrészeiről és jellemzőiről szóló 97/24/EK irányelv módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a motorkerékpárok és segédmotoros kerékpárok típusjóváhagyásáról és a 92/61/EGK tanácsi irányelv hatályon kívül helyezéséről szóló, 2002. március 18-i 2002/24/EK európai parlamenti és tanácsi irányelvre (1) és különösen annak 17. cikkére,
tekintettel a motorkerékpárok és segédmotoros kerékpárok fékberendezéseiről szóló, 1993. április 5-i 93/14/EGK tanácsi irányelvre (2) és különösen annak 4. cikkére,
tekintettel a motorkerékpárok és segédmotoros kerékpárok előírt azonosítási jelzéseiről szóló, 1993. június 14-i 93/34/EGK tanácsi irányelvre (3) és különösen annak 3. cikkére,
tekintettel a motorkerékpárok és segédmotoros kerékpárok legnagyobb tervezési sebességéről, valamint a motor legnagyobb nyomatékáról és legnagyobb hasznos teljesítményéről szóló, 1995. február 2-i 95/1/EK európai parlamenti és tanácsi irányelvre (4) és különösen annak 4. cikkére,
tekintettel a motorkerékpárok és segédmotoros kerékpárok egyes alkatrészeiről és jellemzőiről szóló, 1997. június 17-i 97/24/EK európai parlamenti és tanácsi irányelvre (5) és különösen annak 7. cikkére,
mivel:
(1)
A 93/14/EGK, a 93/34/EGK, a 95/1/EK és a 97/24/EK irányelv négy különálló irányelv a 2002/24/EK irányelvben előírt EK-típus-jóváhagyási eljárás összefüggésében.
(2)
A 93/14/EGK irányelvben előírt követelmények és az ENSZ EGB 78. előírásában előírt követelmények egyenértékűségének fenntartása érdekében az ENSZ EGB 78. előírásának legutóbbi módosítását be kell vezetni az európai típus-jóváhagyási rendszerbe.
(3)
A jobb szabályozás érdekében egyszerűsíthetők a 93/34/EGK és a 95/1/EK irányelvben a motorkerékpárok és segédmotoros kerékpárok előírt azonosítási jelzéseire és legnagyobb sebességére meghatározott követelmények.
(4)
A teljes típus-jóváhagyási rendszer megfelelő működésének biztosítása érdekében világosabbá kell tenni, hogy a külső kinyúló részekre, a biztonságiöv-rögzítésekre és a biztonsági övekre vonatkozó előírások közül melyek alkalmazandók a karosszériával ellátott, és melyek a karosszéria nélküli járművekre.
(5)
A 97/24/EK irányelvben világosabbá kell tenni és ki kell egészíteni az eredeti katalizátorok és az eredeti hangtompítók megjelölésére vonatkozó előírásokat.
(6)
A 93/14/EGK, a 93/34/EGK, a 95/1/EK és a 97/24/EK irányelvet ezért ennek megfelelően módosítani kell.
(7)
Az ezen irányelvben előírt intézkedések összhangban vannak a műszaki fejlődéshez történő hozzáigazítással foglalkozó bizottság véleményével,
ELFOGADTA EZT AZ IRÁNYELVET:
1. cikk
A 93/14/EGK irányelv melléklete az I. melléklet szövegének megfelelően módosul.
2. cikk
A 93/34/EGK irányelv melléklete a II. melléklet szövegének megfelelően módosul.
3. cikk
A 95/1/EK irányelv I. melléklete a III. melléklet szövegének megfelelően módosul.
4. cikk
A 97/24/EK irányelv 1. fejezetének III. melléklete, 3. fejezetének I. és II. melléklete, 4. fejezetének I. melléklete, 5. fejezetének I., II., VI. és VII. melléklete, 7. fejezetének melléklete, 9. fejezetének II., III. és IV. melléklete, 11. fejezetének címe és I. melléklete, valamint 12. fejezetének I. és II. melléklete a IV. melléklet szövegének megfelelően módosul.
5. cikk
(1) 2007. január 1-jétől kezdődően az ezen irányelvvel módosított 93/14/EGK, 93/34/EGK, 95/1/EK, illetve 97/24/EK irányelv előírásainak megfelelő motorkerékpárok és segédmotoros kerékpárok vonatkozásában a tagállamok a kérdéses irányelv körébe tartozó indokkal nem tagadhatják meg az EK-típusjóváhagyás kiadását, és nem tilthatják meg az érintett jármű nyilvántartásba vételét, eladását vagy üzembe helyezését.
(2) 2007. július 1-jétől kezdődően a tagállamok a kérdéses irányelv körébe tartozó indokkal kötelesek megtagadni az EK-típusjóváhagyás kiadását a jelen irányelvvel módosított 93/14/EGK, 93/34/EGK, 95/1/EK, illetve 97/24/EK irányelv előírásainak nem megfelelő új motorkerékpárokra és segédmotoros kerékpárokra.
6. cikk
(1) A tagállamok legkésőbb 2006. december 31-ig hatályba léptetik azokat a rendelkezéseket, amelyek szükségesek ahhoz, hogy ennek az irányelvnek megfeleljenek. A tagállamok haladéktalanul tájékoztatják a Bizottságot e rendelkezések szövegéről, és ehhez mellékelnek egy táblázatot a kérdéses rendelkezések és az irányelv közötti megfelelésről.
Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
(2) A tagállamok tájékoztatják a Bizottságot nemzeti joguk azon főbb rendelkezéseiről, amelyeket az ezen irányelv által szabályozott területen fogadnak el.
7. cikk
Ez az irányelv az Európai Unió Hivatalos Lapjában való kihirdetését követő huszadik napon lép hatályba.
8. cikk
Ennek az irányelvnek a tagállamok a címzettjei.
Kelt Brüsszelben, 2006. március 3-án.